Caen

Caen (fransk uttale: ) er hovedstad i det franske departementet Calvados.
Caen har rundt 120 000 innbyggere og er hjembyen til Vilhelm Erobreren. Byen opplevde en stor økonomisk oppgang under hans erobring av England. Få bygninger har overlevd fra denne tiden på grunn av bombingen under andre verdenskrig. I sentrum av byen finner man tre markante monumenter fra Vilhelm erobrerens tid, restene av borgen hans og de to katedralene Abbaye aux Hommes og Abbaye aux Dames.

Under andre verdenskrig ble Caen kraftig nedbombet av amerikanske og britiske bombefly, da byen var sentral i de alliertes strategi for Operasjon Overlord, og det tyske forsvaret ble langt sterkere enn hva som var forventet.

Historie 
Vilhelm Erobreren var hertug av Normandie i 1035–1087 og konge av England i 1066–1087. Han regnes som grunnleggeren av Caen og bidro til å bygge slottet Château de Caen rundt år 1060. Dette var sentralt i forsvaret av Caen mot danske og skotske invasjonsforsøk, samt mot opprør fra normanniske aristokrater. Byen ble likevel erobret av Filip III av Frankrike i 1204, sammen med resten av Normandie. Ved starten av Hundreårskrigen inntok den engelske kongen Edvard III Frankrike via Den engelske kanal, hvor Caen var ett av de første målene. Byen ble erobret i 1346.

Etter en kamp mellom Bretagne og Normandie fra 1449-1450, dro Arthur de Richemont, militærkommandant og hertug av Bretagne, mot Caen sammen med franske tropper under ordre av Jean de Dunois. Angrepet på Caen i 1450 var del av den fjerde fasen av hundreårskrigen, da dets territorier ble gjenerobret av det franske kongeriket.

Under den franske revolusjon (1789-1799) var Caen et viktig støttepunkt for girondinerene.

Caen ble en viktig havneby efter at det på 1800-tallet ble konstruert en 14 km lang skipskanal som forbandt byen med Den engelske kanal. Den største delen av havnetrafikken besto av brenselsimport og ståleksport, ettersom byens stålindustri fikk store forsyninger fra jernmalmgruvene i Orne-dalen.

Mange fra Caen deltok i den første verdenskrig, og 1427 soldater fra Caen omkom fra 1914-1918.

Caen spilte en viktig rolle under andre verdenskrig. Slaget om Caen varte fra juni til august 1944. Dette var et slag mellom vestallierte, hovedsakelig briter, canadiere og tyske tropper under Operation Overlord. Caen var et avgjørende mål av flere årsaker. For det første ligger byen langs Orne-elven og Caen-kanalen. De to vannhindrene kunne styrke en tysk forsvarsstilling om de ikke ble krysset. For det andre var Caen et veiknutepunkt. om tyskerne fikk kontroll ville det gi fienden mulighet for å flytte styrker langt vekke fra et punkt til et annet. For det tredje var området omkring Caen forholdsvis åpent. Dette området var et ettertraktet område fordi det kunne brukes til flyplasser, grunnet at det er så flatt.

Arbeidet etter andre verdenskrig omfattet gjenoppbyggingen av alle distriktene i Caen og universitetsområdet. Det tok 14 år (1948-1962) og førte til den nåværende urbaniseringen av Caen. Byen mistet mange av sine historiske kvartaler og universitetsområdet i krigen. 

Den 6. juni 1988 innviet François Mitterrand Mémorial de Caen, et stort museum om krigene og viktige hendelser i det 20. århundre. Det fungerer som et observatorium for fred og menneskerettigheter.

Befolkningsutvikling 
Antall innbyggere i kommunen Caen

Referens: INSEE

Caen har en negativ befolkningsvekst, hovedsakelig grunnet høye huskostnader. Det er stort sett familier som reiser fra byen, og flytter til forstaden. I byens sentrum bor folk tett og det er få ledige tomter. Når en tomt blir ledig, er det private investorer som er først ute, for å bruke tomten til egen vinning.

Utdanning 
 École de management de Normandie

Kultur og serverdigheter 
Cháteau de Caen er et av de største fortene fra middelalderen i vest-Europa. Borgen ble brukt som brakker under 2. verdenskrig, men ble bombet i 1944 og ble alvorlig skadet. I dag huser borgen et kunst- og historiemuseum, samt kirke og botanisk hage med planter dyrket under middelalderen.
SM Caen er den lokale fotballklubben, hvor blant annet N'golo Kante spilte 75 kamper fra 2013 til 2015.

Se også
Kommuner i departementet Calvados

Referanser

Eksterne lenker 
 

Byer i Normandie
Kommuner i Calvados